《舟泊姑苏》
宋代·卫宗武

夜泊长杨古渡头，片帆已喜到邻州。
经从城郭惊前梦，寂寞川途异旧游。
近事能知惟语燕，余生何有付盟鸥。
可堪人与春俱老，落絮飞花点点愁。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。